
Narvas Tallinna mnt 15a asuva maa-ala osa
üürile andmiseks korraldatud avaliku
kirjaliku enampakkumise tulemuste kinnitamine 
1. ASJAOLUD JA MENETLUSE KÄIK

Vastavalt Narva Linnavalitsuse 15.03.2023. a korraldusele nr 167-k kuulutas Narva Linnavalitsuse Linnamajandusamet (edaspidi ka Amet) välja avaliku kirjaliku enampakkumise Narvas Tallinna mnt 15a asuva maa-ala osa üldpindalaga 20,0 m2 üürile andmiseks järgmistel tingimustel:

•
kasutusotstarve 


-
kiirtoitlustuskoht;

•
üürilepingu kehtivusaeg

-
5 aastat;
•
üüritasu alghind


-
150 euro/kuu;

•
osavõtutasu 


-
32.00 eurot;
•
tagatisraha


-
450 eurot

ja üürilepingu lisatingimustel:

•
kommunaalmaksete eest tasumine vastavalt tegelikule tarbimisele;
•
piirneva territooriumi hooldamine omal kulul (koristus, prügivedu);
•
paigaldatava kiirtoitlustuskoha seisundi ja disaini kooskõlastamine Narva Linnavalitsuse Arhitektuuri- ja Linnaplaneerimise Ametiga.
Enampakkumise kuulutus avaldati 23.03.2023. a kohalikus ajalehes Narvskaja Gazeta ja Narva linna kodulehel.
Enampakkumine toimus 13.04.2023. a kell 10.30 linnamajandusametis aadressil Narvas Peetri plats 3-23 (IV korrus).

Avalikul kirjalikul enampakkumisel osalemiseks tuli esitada e-posti aadressile narvahanked@narva.ee kuni 12. aprilli 2023 kella 16.00-ni digitaalselt allkirjastatud pakkumus, märkides allkirjastatud dokumendi konteineri nimes ainult vara nimetuse – Tallinna mnt 15a.
12.04.2023 laekus e-aadressile narvahanked@narva.ee üks pakkumus:

11.04.2023 kell 18:51:13 – Mangal House OÜ.
Osaleja Mangal House OÜ, reg kood 16616631, pakutud üürisumma on 175.50 euro/kuu ja olid esitatud kõik nõutud dokumendid.
Narvas Tallinna mnt 15a asuva maa-ala osa üldpindalaga 20,0 m²  üüriõigus müüdi hinnaga 175.50 (ükssada seitsekümmend viis eurot viiskümmend senti) eurot kuus osalejale Mangal House OÜ, reg kood 16616631.

Enampakkumise kohta on koostatud 13.04.2023. a avaliku kirjaliku enampakkumise protokoll (Lisa).

Osalejad ei ole esitanud Ametile mingeid kaebusi ega proteste enampakkumise korraldamise või toimumise kohta vastavalt Narva Linnavolikogu 17.03.2005 määruse nr 14 „Linnavara kasutusse andmise kord” §-le 42.

2. ÕIGUSLIKUD ALUSED

Narva Linnavolikogu 17.03.2005 määruse nr 14 „Linnavara kasutusse andmise kord” § 41 kohaselt enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist. Enampakkumise korraldaja esitab linnavalitsusele kõigi komisjoni liikmete ja protokollija poolt allkirjastatud enampakkumise läbiviimise protokolli ning pakkujate kaebused ja protestid. 

3. OTSUS

3.1.
Kinnitada Narvas Tallinna mnt 15a asuva maa-ala osa üldpindalaga 20,0 m² kasutusse andmiseks 13.04.2023 korraldatud avaliku kirjaliku enampakkumise tulemused (vastavalt lisatud 13.04.2023 avaliku kirjaliku enampakkumise protokollile) ning kinnitada enampakkumise võitjaks Mangal House OÜ, registrikood 16616631.
3.2.
Narva Linnavalitsuse Linnamajandusametil sõlmida Mangal House Osaühinguga punktis 3.1. nimetatud linnavara üürileping vastavalt kehtestatud enampakkumise tingimustele.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnavalitsuse Linnakantseleil teha korraldus teatavaks Narva Linnavalitsuse Linnamajandusametile.
4.3.
Korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavaks tegemisest.

